Pandelela Rinong
Pandelela Rinong (g. 1993 m. kovo 2 d.) – Malaizijos šuolių į vandenį sportininkė, daugkartinė pasaulio čempionatų ir olimpinė medalininkė. 2016 m. vasaros olimpinėse žaidynėse iškovojo sidabro medalį sinchroninių šuolių rungtyje. Tai buvo antrasis sportininkės olimpinis medalis. Rinong yra daugiausiai olimpiadoje medalių pelniusi moteris iš Malaizijos.